Unik 4: - Vi klarer nesten ikke puste!
- Å, nå skjelver vi! sa den overlykkelige kvartetten da de ble hentet opp på scenen etter triumfen. Det kom også noen gledestårer før 13-åringene gikk på scenen for å synge enda en gang. Vinnerlåten «Så sur da» handler om å være nettopp det - sur. Men det var ingen sure miner på vinnerne i kveld. - Det har ikke gått opp for oss, sa de stolte sangerne etter at sendingen var over. - Vi klarer nesten ikke puste eller noe. Dette er det sykeste som noen gang har skjedd. Vi trodde de hadde ropt opp feil vinnere, eller at det var skjult kamera eller noe, sa Unik 4 da de møtte pressen etter seieren. - Vi hadde ikke trodd vi skulle komme til superfinalen en gang! Etter at alle de fire superfinalistene hadde fremført sine bidrag for andre gang, var altså tiden inne for å utrope kveldens store vinner.Alle går på samme skole og på samme klassetrinn. - Hvordan blir det å komme tilbake på skolen mandag? - Det klarer vi ikke å tenke på. Men vi kommer nok til å ha konsentrasjonsvansker retsen av livet, ler de fire. Unik 4 varfor øvrig siste finalister ut på scenen under finalesendingen. Dermed ble det rene maratonfremføringen for gruppa med tre fremføringer på rappen. Bandmedlemmene er bestevenner og spiller ti instrumenter til sammen - selv om ikke de fikk vist fram alle på scenen i kveld. De har spilt sammen i et halvt år og har øvingsdag hver mandag. Sangen skrev de en gang en av jentene var sur da hun kom på bandøving.
Unik 4 fra Bø i Telemark har vunnet MGPjr og tror nesten ikke sine egne ører.